Tabita

Tabita () edo Dorkas () Biblian ageri den pertsonaia da, Apostoluen Eginak liburuaren pertsonaietako bat. Jopen (Jaffan) bizi zen, gaur egun Tel Aviveko parte dena. Apostoluen Eginak liburuak dio «on egitera eta behartsuei laguntzera emana» bizi zela. Hil zenean, berehala mandatariak bidali zizkioten Petri apostoluari, hurbileko Lidan zegoena. Inguruko emakume alargunek Tabitak egindako jantziak erakutsi zizkioten bere karitatearen froga gisa. Bibliako kontakizunaren arabera, Petrik hilen artetik piztu zuen.

Erromatar Eliza Katolikoak, Eliza Ortodoxoak eta hainbat denominazio protestantek santutzat hartzen dute. Eliza Katolikoan bere eguna urriaren 25ean ospatzen da, baita Eliza Ortodoxoan ere. 

 Izena 
Bai Tabita aramear izenak, bai Dorkas greziar izenak, «basahuntza» esan nahi dute. Hebrear izen baliokidea Tzibia da.

 Erreferentziak 

 Kanpo estekak 

Kategoria:I. mendeko emakumeak
Kategoria:Itun Berriko emakumeak
Kategoria:Santu katolikoak
Kategoria:Eliza ortodoxoko santuak
Kategoria:Santu anglikanoak
Kategoria:Emakume santuak
Kategoria:Berpizkundea